मैं दोनों के सामंजस्य को महत्वपूर्ण मानता हूं। विचार अधिक हुआ तो मेरे ख्याल में वह साहित्य नहीं नारा होता है। हालांकि कलात्मकता के साथ विचार तो होना ही चाहिए। विचार के कारण साहित्य में कलात्मकता का भी महत्व बढ़ जाता है। मुझे दोनों का संतुलन अधिक पसंद है। केवल कलात्मकता से श्रेष्ठ साहित्य का सृजन संभव नहीं। समकालीन समाज की जो आवाज है, वह साहित्य में अवश्य होनी चाहिए। साहित्य आखिर सकारात्मक परिवर्तन के लिए और समाज को सही दिशा देने के लिए होता है। समकालिक स्वर को साहित्य में स्थान अवश्य मिलना चाहिए।